હવે ભાવનગરના ભાજપના જ ડેપ્યૂટી મેયર અશોક બારૈયાએ ભાવનગરના એસપીને પત્ર લખી ભાવનગરના બોરતળાવ વિસ્તારમાં જાહેરમાં દારુ મળતો હોવા અંગે નારાજગી વ્યક્ત કરી છે. ડે. મેયર અશોક બારૈયાએ અનેક વખત ભાવનગર પોલીસ સામે ફરિયાદ કરી હોવા છતાં તેનું કોઈ પરિણામ ન આવતા તેમણે ડીએસપીને પત્ર લખી પોતાની નારાજગી વ્યક્ત કરતાં જણાવ્યું કે, બોરતળાવ વિસ્તારમાં માલધારી સોસાયટી પાસે દેશી અને ઈંગ્લીશ દારુનું જાહેરમાં વેચાણ થઈ રહ્યું છે, દારુ લેવા આવનારની અહીં ભીડ લાગે છે.